Source: http://otkenyer.hu/ref-ugy.php
Timestamp: 2017-10-22 18:52:05+00:00

Document:
A „református-ügy” - Öt Kenyér
A „református-ügy”
2004. január közepén két melegvonatkozású, botránygyanús hírtől volt hangos a hazai média. Mindkettő a Károli Gáspár Református Egyetemmel – továbbiakban: KGRE – kapcsolatos. Ezen az oldalon a vonatkozó híreket, tudósításokat gyűjtöttük csokorba. A két hír természetesen összeér, nehéz őket szétválasztani. Alább röviden összefoglaljuk az eseményeket, illetve igyekszünk összegyűjteni a kapcsolódó tudósításokat és más oldalakat.
A Népszabadságban megjelenik Kun András Nándor református lelkipásztor Érték vagy ítélet?, valamint Szücs Balázs negyedéves református teológus-hallgató Egyházak és melegség c. cikke.
A KGRE Hittudományi Karának egyik végzős diákjának hallgató jogviszonyát a Kari Tanács homoszexualitása miatt megszünteti.
A Dunemelléki Egyházkerület Közgyűlésén dr. Szabó István püspök jelentésében így fogalmaz: „Ugyancsak támadás érte egyházunkat a homoszexualitás kérdésének egyházi elbírálása okán, s csak csodálkozva szemléljük, hogy a cikkek íróinak egy része lelkipásztoraink, illetve lelkészjelöltjeink közül került ki.”
Az Egyházkerületi Közgyűlés határozatban szögezi le: a Közgyűlés „…tiltakozik minden egyházunkat ért külső és belső nemtelen támadás ellen és elhatárolódik minden olyan lelkészi megnyilatkozástól, amelyik ellenkezik az Ige tanításával, a református keresztyén etikai normákkal, és szavaiban és nyilatkozataiban, cikkeiben nem méltó magyar református lelkipásztorhoz.” Az egyházi vizsgálat eredményeképpen Kun András Nándort és Szücs Balázst eltiltják a publikálástól, utóbbinak egyetemi tanulmányait egy évre felfüggesztik.
2004. január 4. (a Magyarországi Református Egyház honlapján 6-a)
A Kari Tanács kiadja a novemberi közgyűlésre már elkészült A homoszexualitásról című tanulmányi anyagot. Az állásfoglalás leszögezi, hogy „az egyház a Biblia alapján nem helyeselheti (…) homoszexuális életet folytató vagy azt propagáló vallástanárok és lelkészek képzését, szolgálatba állítását, illetve szolgálatban tartását”.
A Klub Rádió adásában dr. Szűcs Ferenc, a KGRE rendszeres teológia szakos professzora kifejezte egyetértését abban a kérdésben, hogy az egyetemről eltávolították a homoszexualitását titkolni nem hajlandó diákot.
A kirúgott diák és édesapja nyilatkozott a Klub Rádióban; egyebek közt elmondták, hogy pert indítottak az egyetem ellen. A kérdésben megszólaló jogászok jogellenesnek találják, hogy valakit szexuális irányultsága miatt távolítsanak el egy felsőoktatási intézményből. Éjszaka az esetről szóló MTI-hír már olvasható az interneten.
A hatályba lépés előtt álló Esélyegyenlőségi Törvényre hivatkozva a Háttér Társaság a Melegekért kiemelten közhasznú jogvédő szervezet Közleményében „felszólítja a Károli Gáspár Református Egyetemet, hogy 2004. január 27. napjáig újabb közleményben vonja vissza az emberi jogokat mélységesen sértő állásfoglalását, ellenkező esetben – a törvény hatályba lépésének napján – a Háttér Társaság az esélyegyenlőségi törvény 20. § (1) bekezdésének c) pontjában biztosított lehetőséggel élve bíróság előtt érvényesíti a hátrányos megkülönböztetés tilalmához való jogot, egyúttal polgári perben kártérítés és közérdekű bírság kirovását kezdeményezi az egyetemmel szemben”.
Magyar Bálint oktatási miniszter elítélte az egyetem döntését, mivel „az alkotmány, a magyar törvények nem írhatók felül holmi házszabályokkal, belső rendelkezésekkel”.
A Lévai Katalin esélyegyenlőségi miniszter által irányított tárca felajánlja továbbá személyes és jogi segítségét ahhoz, hogy az egyetemről eltanácsolt fiatalember jogait érvényesíteni tudja. A miniszter közleményében tudatta: tiszteletben tartja azt az elvet, hogy az egyházak hitéleti tevékenységével, elveivel összefüggésben nem feladata állást foglalni, de fontosnak tartja, hogy minden állampolgár megfelelő védelmet kapjon, ha emberi jogait – jelen esetben az egyenlő bánásmódhoz való jogát – érzi sérülni.
Lévai Katalin esélyegyenlőségi miniszter közbenjárására a Debreceni Egyetem átveszi a szükséges különbözeti vizsgák letétele után azt a hallgatót, akit kizártak a Károli Gáspár Református Egyetemről. A miniszter asszony azt is felajánlotta a homoszexualitását nyíltan vállaló fiatalembernek, hogy civil referensként vegyen részt a minisztérium és a meleg szervezetek tanácskozásain.
A kizárt hallgató úgy nyilatkozott, a Károli Gáspár Református Egyetemen szeretné folytatni tanulmányait.
A Károli Gáspár Református Egyetem Kari Tanácsa 9:1 arányban megerősítette korábbi döntését.
Mint kiderült, az egyetem hallgatói aláírást is gyűjtöttek a diák ellen. – A Keresztény Demokrata Néppárt felszólította az esélyegyenlőségi minisztert, hogy ne nyilvánítson véleményt. – Lévai Katalin kerekasztal-beszélgetést kezdeményez a felmerült jogi, etikai, vallási és társadalmi kérdésekről. – A Debreceni Egyetem sajtóközleményben tudatta, hogy téves volt a hír, miszerint átvennék a hallgatót. – A Labrisz nyílt levélben ajánlotta fel az oktatásügyi minisztérium munkatársainak, hogy bemutató órát tartana 2004. februárban Melegség és megismerés programjukból, hogy megalapozott állásfoglalással támogathassák a hasonló esetek elkerülését.
A Népszabadságnak adott interjút Csatádi Gábor, a KGRE-ről kizárt hallgató.
Dr. Németh Dávid dékán a Népszabadság hasábjain fejtette ki saját szempontjait az üggyel kapcsolatban.
Keresetet nyújtott be a Háttér Társaság a Melegekért egyesület a Károli Gáspár Református Egyetem ellen, a január 27-én hatályba lépett, az egyenlő bánásmódról és az esélyegyenlőség előmozdításáról szóló törvény alapján.
A Fővárosi Bíróság érvénytelennek minősítette és hatályon kívül helyezte a Károli Gáspár Református Egyetem október 10-i (novemberben megerősített) döntését, amelyben homoszexualitása miatt zártak ki egy hallgatót. A bíróság kiemelte, hogy a felsőoktatási törvény a KGRE-re is ugyanúgy vonatkozik, mint más egyetemekre. Az ítélet jogerős, fellebbezésnek helye nincs.
Július 1. – október 8.
A Fővárosi Bíróságon két tárgyalást követően ítélethirdetéssel zárult a Háttér Társaság a Melegekért és a Károli Gáspár Református Egyetem közötti per. A bíróság a keresetet elutasította. Az ítélet ellen a Háttér fellebbezéssel él.
A Fővárosi Ítélőtábla jogerős ítélete szerint a Háttér Társaság a Melegekért elveszítette a Károli Gáspár Református Egyetemmel szemben indított polgári pert.
A Legfelsőbb Bíróság hatályában fenntartotta a Fővárosi Ítélőtábla 2004. december 9-i ítéletét; a Háttér Társaság közleményben fejtette ki álláspontját.
Állásfoglalás, közlemény
A Háttér Társaság közleménye a Legfelsőbb Bíróság helybenhagyó döntése kapcsán (Pride, 06.10)
A homoszexualitásról (Tanulmányi anyag, a KGRE Hittudományi Kara Kari Tanácsának állásfoglalása); ugyanitt: Határozat
A Háttér Társaság a Melegekért egyesület közleménye
Fórum a meleg diák kirúgásáról, Index
Fórum ugyanerről, Pride
Fórum ugyanerről, Kereszténység.hu
Fórum a református állásfoglalásról, Pride
Fórum a Háttér Társaság peréről, Nol.hu
Hírek, riportok, interjúk
Jogerősen is pernyertes a homoszexuális diák (Pride, 01.21)
Veszítettek a melegek a Károlival szemben (Index, 12.10)
Károli-per: a Háttér közleménye (Pride, 10.09)
Nem ítélték el a melegeket kizáró egyetemet (Origó, 10.08)
A Károli szerint a homoszexualitás nem 'lényegi vonás' (Index, 07.01)
Más világ – Egyházi kifogások az esélyegyenlőségi törvény ellen (Heti Válasz, 03.25)
Jogerős ítélet a kizárt meleg diák ügyében – A világi felsőbbség (Birtalan Balázs cikke, Magyar Narancs, 02.26)
Kemény dió (vallási fundamentalizmus mint politikai mozgalom) (Nádas Péter cikke, Élet és Irodalom, 02.20)
A Károlinak vissza kell fogadnia a meleg diákot (Index, 02.20) – Ugyanerről az Origón (02.20) – Ugyanerről a Népszabadságban (02.21)
Parlamenti kerekasztal a Károli-ügyben (Pride, 02.18) – Ugyanerről az Indexen (02.18)
Mindent vissza! – Az esélyegyenlőségi törvény és a Károli-ügy (Magyar Narancs, 02.12)
Per a Károli ellen (Pride, 02.11)
Mindenkinek a maga iskolája (Czene Gábor cikke, Népszabadság, 02.10)
A tények kedvéért (Dr. Németh Dávid, a KGRE dékánjának cikke, Népszabadság, 02.03)
Református tanítóhivatal (Birtalan Balázs cikke, Népszabadság, 01.30)
A Háttér beperli a Károli egyetemet (rövidhír, Index, 01.29)
„A hitem nem rendült meg” – Beszélgetés a református egyetemről kizárt homoszexuális diákkal (Népszabadság, 01.29)
Császáré vagy Istené? (Népszabadság, 01.28)
A Károli-egyetem és a melegek – A szeretet parancsa (Magyar Narancs, 01.22)
Parancsolatreform (Tóta W. Árpád, Index, 01.22)
Más világ (168 Óra, 01.21)
Rossz egyetemmel tárgyaltak a meleg fiúról (Pride, 01.20)
Mindenkinek a maga keresztje (Magyar Hírlap, 01.20)
A Labrisz nyílt levele Magyar Bálinthoz (Pride, 01.19)
A Debreceni Egyetem nem veszi át a kirúgott meleg diákot (Pride, 01.19)
Lévai Katalin esélyegyenlőségi miniszter kerekasztal-beszélgetést szervez (Pride, 01.19)
A Keresztény Demokrata Néppárt közleménye (Pride, 01.19)
A Károli hallgatói is szorgalmazták a meleg diák ügyének tárgyalását (Index, 01.19)
Egyházi szolgálat és szexuális beállítottság (Kossuth Rádió, Tizenhat óra) – beszélgetés Kárpáti Józseffel, a Háttér – Társaság a Melegekért jogi képviselőjével és Dr. Odair Pedroso Mateusszal, a Református Világszövetség teológiai osztálya titkárával (01.18)
A Református Egyetem másodszor is kirúgta meleg diákját (Index, 01.18)
A Károlin tanulna továbbra is a kirúgott meleg diák (Origó, 01.17)
A Debreceni Egyetem átveszi a kicsapott meleg diákot (Index, 01.15)
Jogi segítséget ajánlott fel Lévai a kicsapott meleg diáknak (Index, 01.14)
Nyílt levél az oktatási miniszterhez (Pride, 01.14)
Az SZDSZ – Új Generáció az esélyegyenlőségi miniszter személyes közbenjárását kéri (Pride, 01.14)
A szálak összefutnak a Károli-ügyben (Korridor, 01.14)
A Háttér Társaság közleménye a református állásfoglalásról és a hallgató kirúgásáról (Pride, 01.13)
Több per elé nézhet a Károli Egyetem – A miniszter elítéli a egyetem döntését (Index, 01.13)
A homoszexualitás gyanúja is elég volt a kirúgáshoz a Károlin (Origó, 01.13)
Magyarország: Kirúgták a meleg diákot (Pride, 01.13)
Aki meleg, ne menjen reformátusnak? (Axel, 01.13)
A református egyetemről kizártak egy meleg hallgatót (Népszabadság, 01.12)
Kirúgtak egy homoszexuális diákot a református egyetemről (Index, 01.12)
Csak titkolt melegek tanulhatnak a református egyetemen (Origó, 01.12) – az előbbi cikk egyben, a Pride-ra átvéve
Református retorziók (Népszabadság, 01.10)
Református etikai állásfoglalás a homoszexualitásról (Népszabadság, 01.08)
Református tanulmányi anyag a homoszexualitásról (MTI, 01.08)

References: bíróság 
 Bíróság 
 bíróság 
 bíróság 
 Bíróság 
 Bíróság